**ELŐTERJESZTÉS**

**A Gazdasági és Jogi Bizottság 2020. júniusi ülésére**

**Javaslat önkormányzati tulajdonban álló üzlethelyiség bérleti jogviszonyának meghosszabbítására**

Tájékoztatom a Tisztelt Bizottságot arról, hogy az Elektromos Sporthorgász Egyesület elnöke azzal a kéréssel fordult önkormányzatunkhoz, hogy az általuk bérelt, egyesületüknek irodahelyiségül szolgáló, önkormányzati tulajdonú, Szombathely, **Király u. 13. fszt. 3.** szám alatti „üzlet” megnevezésű helyiségre vonatkozóan fennálló bérleti jogviszonyukat hosszabbítsuk meg.

A SZOVA Zrt., mint a 37 m2 alapterületű helyiség kezelője az aktuális bérleti díj összegét bruttó 30.550,- Ft/hó összegben állapította meg.

A helyiségrendelet szabályairól szóló 17/2006. (V.25.) önkormányzati rendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. június 11.**

**/: Dr. Nemény András :/**

**Határozati javaslat**

**…./2020. (VI….) GJB. számú határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján javasolja, hogy a polgármester a Szombathely, **Király u. 13. fszt. 3.** szám alatti üzlethelyiségre vonatkozóan fennálló bérleti jogviszonyt – **2030. június 30. napjáig** terjedő határozott időtartamra - az alábbi feltételekkel hosszabbítsa meg:

* a bérleti díj összege bruttó 30.550,- Ft/hó,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály   
 vezetője)

**Határidő:** azonnal